**UAB „Translinija“**

**Juridinio asmens kodas: 141563971, adresas: Gedimino pr. 33-2, Vilnius, PVM mokėtojo kodas: LT415639716**

**KONKURSO SĄLYGOS**

**GEOGRAFIŠKAI NUO ELEKTROS ENERGIJOS VARTOJIMO VIETOS NUTOLUSIO SAULĖS ŠVIESOS ELEKTROS ENERGIJOS GAMYBOS ĮRENGINIO ĮSIGIJIMO, APTARNAVIMO IR PRIEŽIŪROS PASLAUGŲ PIRKIMAS**

**(SAULĖS ELEKTRINĖS IŠ NUTOLUSIŲ SAULĖS ELEKTRINIŲ PARKŲ PIRKIMAS)**

# **1. BENDROSIOS NUOSTATOS**

1.1. UAB „TRANSLINIJA“ (toliau – Pirkėjas), įgyvendindama projektą pagal Klimato kaitos programos finansavimo priemonę „*Atsinaujinančių energijos išteklių (saulės, vėjo) panaudojimas juridinių asmenų elektros energijos poreikiams“,* numato įsigyti: *geografiškai nuo elektros energijos vartojimo vietos nutolusio saulės šviesos elektros energijos gamybos įrenginį, jo aptarnavimo ir priežiūros paslaugas* (toliau – Pirkimas).

1.2. Pirkimas vykdomas vadovaujantis aktualios redakcijos Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašo patvirtinimo“ (toliau – Tvarkos aprašas), Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – Konkurso sąlygos).

1.3. Skelbimas apie Pirkimą paskelbtas 2022-09-29. Skelbimas apie pirkimą paskelbtas Lietuvos Respublikos aplinkos ministerijos Aplinkos projektų valdymo agentūros (toliau – APVA) internetiniame puslapyje [www.apva.lt](http://www.apva.lt) skiltyje „Skelbimai“ .

1.4. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.

1.5. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su Pirkimo procedūromis susijusius pranešimus Justas Vilys, el. paštas: [info@vilys.lt](mailto:info@vilys.lt), tel. nr. +370 659 25104.

# **2. PIRKIMO OBJEKTAS**

2.1. Perkama geografiškai nuo elektros energijos vartojimo vietos nutolęs saulės šviesos elektros energijos gamybos įrenginys, jo aptarnavimo ir priežiūros paslaugos (toliau – Saulės elektrinė), kurios savybės nustatytos pateiktoje techninėje specifikacijoje (konkurso sąlygų 1 priedas).

2.2. Šis Pirkimas į dalis neskaidomas, todėl pasiūlymas turi būti pateiktas tiek dėl elektros energijos gamybos įrenginio įsigijimo, tiek ir dėl jo aptarnavimo ir priežiūros paslaugų.

2.3. Jei techninėje specifikacijoje apibūdinant Pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.

1. **KVALIFIKACINIAI REKALAVIMAI**
   1. Tiekėjo kvalifikacija turi atitikti šiuos kvalifikacinius reikalavimus, **kuriuos jis privalo būti įgijęs iki pasiūlymų pateikimo termino pabaigos**:

| **Bendrieji, ekonominės ir finansinės būklės, techninio ir profesinio pajėgumo tiekėjų kvalifikacijos reikalavimai** | | |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 180 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama skaitmeninė dokumento kopija. |
| 2. | Tiekėjas, kuris yra fizinis asmuo arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, neturi neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, liudijantis, kad nėra nurodytų pažeidimų, arba lygiavertis užsienio šalies institucijos išduotas dokumentas. Pateikiama skaitmeninė dokumento kopija. |
| 3. | Tiekėjas ar jo rangovas turi turėti teisę verstis veikla, kuri reikalinga pirkimo sutarčiai įvykdyti. | Pateikiama valstybinės energetikos reguliavimo tarybos (VERT) išduoto atestato „Elektros tinklo ir įrenginių iki 1000 V eksploatavimo darbai“ (arba aukštesnės įtampos) ir „Elektros instaliacijos iki 1000 V eksploatavimo darbai“ (arba aukštesnės įtampos) kopija arba kitas lygiavertis dokumentas. Jei atestatai išduoti vėliau nei 2019 m. sausio 1 d., papildomai privaloma pateikti „Elektros įrenginių iki 1000 V įrengimo darbai“ (arba aukštesnės įtampos) kompetentingos institucijos dokumentą. |
| 4. | Tiekėjas turi turėti Valstybinės energetikos reguliavimo tarnybos (toliau – VERT) išduotą leidimą gaminti elektros energiją arba turi turėti VERT leidimą plėtoti elektros energijos gamybos pajėgumus. | Valstybinės energetikos reguliavimo tarnybos (VERT) išduotas leidimas gaminti elektros energiją.  **Veiklos elektros energetikos sektoriuje paskirtis:** vykdyti veiklą Atsinaujinančių išteklių energetikos įstatymo 201 straipsnio 8 dalyje nustatytomis sąlygomis (elektros energijos gamyba ir elektros energiją gaminančių vartotojų ir (ar) asmenų, siekiančių tapti elektros energiją gaminančiais vartotojais, elektros energijos gamybos įrenginių eksploatavimas)  *arba*  Valstybinės energetikos reguliavimo tarnybos (VERT) išduotas leidimas plėtoti elektros energijos pajėgumus bei su Energijos skirstymo operatoriumi (toliau -ESO) sudarytas Elektros gamybos įrenginių prijungimo prie elektros skirstymo tinklų ketinimų protokolas. |
| 5. | Tiekėjas turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje veikia Pirkėjas, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 Eur. Taip pat tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių. Tokiu atveju tiekėjas nėra pašalinamas iš pirkimo procedūros, jeigu jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka arba užsienio valstybės, kurioje tiekėjas registruotas, kompetentingos institucijos išduotas dokumentas. Lietuvos Respublikoje registruotas tiekėjas, kuris yra fizinis asmuo, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. Tiekėjas, kuris yra kitos valstybės fizinis ar juridinis asmuo, pateikia šalies, kurioje jis registruotas, kompetentingos valstybės institucijos pažymą/dokumentą. Pateikiama skaitmeninė dokumento kopija. |

* 1. **Tiekėjo, neatitinkančio bent vieno kvalifikacijos reikalavimo, pasiūlymas atmetamas.**
  2. Jei tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas įsipareigoja, kad pirkimo sutartį vykdys tik tokią teisę turintys asmenys.
  3. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija. Dokumentų kopijos yra tvirtinamos tiekėjo ar jo įgalioto asmens parašu, nurodant pareigų pavadinimą, vardą (vardo raidę), pavardę, datą ir antspaudą (jei turi).
  4. Užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (*Apostille)* tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.
  5. Jei bendrą pasiūlymą pateikia ūkio subjektų grupė, šių konkurso sąlygų 3.1 punkte esančios lentelės 1,2,5 eilutėse nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai. Tuo tarpu 3,4 lentelės eilutėsenustatytus reikalavimus turi atitikti tas ūkio subjektų grupės narys, kuris bus atsakingas už elektros energijos gamybos įrenginio pardavimą, aptarnavimą ir/ar priežiūrą, t.y. kuris bus atsakingas už veiklą, kuriai reikalingas leidimas ar atestatas.
  6. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
  7. Jei tiekėjas įsipareigojimams pagal sutartį ketina pasitelkti subtiekėjus (subrangovus), jis juos turi aiškiai nurodyti pasiūlyme ir pažymėti, kokios prekės, paslaugos ar darbai bus perduodami subtiekėjams (subrangovams). Jei pasitelkiami subtiekėjai (subrangovai) saulės elektros energijos gamybos įrenginio pardavimui, jo aptarnavimui ir/ar priežiūrai, jie turi atitikti pirkimo sąlygų 3.1 p. esančios lentelės 3,4 eilučių tuos kvalifikacinius reikalavimus, kurioms prekėms pristatyti/paslaugoms suteikti jie yra pasitelkti.

# **4. PASIŪLYMŲ RENGIMAS, PATEIKIMAS, KEITIMAS**

4.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.

4.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

4.3. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui.

4.2. Pasiūlymas turi būti pateikiamas el. paštu [info@vilys.lt](mailto:info@vilys.lt), pasirašytas elektroniniu parašu, arba atnešamas užantspauduotame voke adresu Gedimino pr. 33-2 Vilnius. Kam: UAB Translinija.

4.3. Tiekėjo pasiūlymas, prie pasiūlymo pridedami dokumentai bei kita korespondencija pateikiama lietuvių kalba.

4.4. Pasiūlymą sudaro tiekėjo raštu pateiktų dokumentų visuma:

4.4.1. užpildyta pasiūlymo forma, parengta pagal šio Pirkimo konkurso sąlygų 2 priedą;

4.4.2. konkurso sąlygose nurodytus minimalius kvalifikacijos reikalavimus pagrindžiantys dokumentai;

4.4.3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;

4.4.4. kita konkurso sąlygose prašoma informacija ir (ar) dokumentai.

4.5. Tiekėjas, pateikdamas pasiūlymą, turi siūlyti visą perkamą objektą, t.y. tiek elektros energijos gamybos įrenginį, tiek ir jo aptarnavimo bei priežiūros paslaugas.

4.6. **Pasiūlymas turi būti pateiktas iki 2022 m. spalio mėn. 17 d. 16.00 val*.* (Lietuvos Respublikos laiku).**

4.7. Pasiūlymuose nurodoma kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą pirkimo apimtį, kainos sudėtines dalis, į techninės specifikacijos reikalavimus ir pan. Į Saulės elektrinės kainą, jos aptarnavimą ir priežiūrą visą numatytą laikotarpį turi būti įskaityti visi mokesčiai, rinkliavos ir visos tiekėjo išlaidos, reikalingos būsimai pirkimo sutarčiai tinkamai įvykdyti.

4.8. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.

4.9. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas.

4.10. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, Pirkimas bus vykdomas iš naujo. Pirkėjas turi teisę pakartotinį pirkimą vykdyti apklausos būdu Tvarkos aprašo nustatyta tvarka.

4.11. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

4.12. Visi pasiūlyme pateikiami dokumentai turi būti pateikiami elektronine forma. Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx). Pirkėjui kilus abejonių dėl dokumentų tikrumo, ji turi teisę reikalauti pateikti dokumentų originalus.

4.13. Konfidenciali pasiūlymo informacija (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Visas tiekėjo pasiūlymas negali būti laikomas konfidencialia informacija. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.

# **5. KONKURSO SĄLYGŲ PAAIŠKINIMAS IR PATIKSLINIMAS**

5.1. Pirkėjas atsako į kiekvieną tiekėjo rašytinį prašymą paaiškinti konkurso sąlygas, jeigu prašymas gautas ne vėliau kaip **prieš 3 (tris) darbo dienas** iki Pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas Pirkėjas atsako ne vėliau kaip per 3 (tris) darbo dienas nuo jo gavimo dienos ir ne vėliau kaip likus 2 (dviem) darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.

5.2. Nesibaigus pasiūlymų pateikimo terminui, bet ne vėliau kaip likus 2 (dviem) darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.

5.3. Bet kokia informacija, konkurso sąlygų paaiškinimai, pranešimai ar kitas Pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgaliotas palaikyti: Justas Vilys [info@vilys.lt](mailto:info@vilys.lt). Kitu būdu atliekamas Pirkėjo bendravimas su tiekėjais dėl Pirkimo nėra numatytas.

# **6. PASIŪLYMŲ NAGRINĖJIMAS IR VERTINIMAS**

6.1. Pasiūlymų nagrinėjimo, vertinimo ir palyginimo procedūras atlieka vadovo sudaryta pirkimų komisija (toliau – Komisija), tiekėjams ar jų įgaliotiems atstovams nedalyvaujant.

6.2. Komisija nagrinėja:

6.2.1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;

6.2.2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;

6.2.3. ar nebuvo pasiūlytos neįprastai mažos kainos. Neįprastai maža kaina – pasiūlymo kaina, atitinkanti bent vieną iš šių sąlygų: yra 30 % ir daugiau mažesnė už visų tiekėjų, kurių pasiūlymai neatmesti dėl kitų priežasčių, kainą arba Pirkėjui kyla įtarimų, kad už pasiūlytą kainą tiekėjas neįvykdys arba įvykdys iš dalies arba įvykdys netinkamai konkurso sąlygose (su visais priedais) iškeltas sąlygas. Pirkėjas turi teisę reikalauti per nustatytą terminą pagrįsti pasiūlymuose pateiktos kainos apskaičiavimą, pateikiant tai pagrindžiančius dokumentus;

6.2.4. ar tiekėjo pasiūlyme nurodyta kaina nėra per didelė ir perkančiajai organizacijai nepriimtina, neviršija pirkimui skirtų lėšų (Įrenginio įsigijimo maksimalios kainos ir aptarnavimo bei priežiūros paslaugų maksimalios kainos), nustatytų Pirkėjo prieš pradedant pirkimo procedūrą.

6.3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją arba šių dokumentų ar duomenų trūksta, Komisija prašo tiekėją šiuos duomenis papildyti arba paaiškinti per protingą terminą.

6.4.Perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.

6.5.Teisę dalyvauti tolesnėse Pirkimo procedūrose turi tik tie tiekėjai, kurių kvalifikacijos duomenys atitinka Pirkėjo keliamus reikalavimus.

6.6. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant nurodytos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

6.7. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.

6.8. Pasiūlymuose nurodytos kainos bus vertinamos eurais.

6.9. Pirkėjo neatmesti pasiūlymai vertinami pagal mažiausios kainos vertinimo kriterijų.

6.10. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlyta vienoda kaina, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.

6.11. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina, arba nebus pasiūlyta neįprastai maža (ir nebus pateiktas jos pagrindimas) kaina.

6.12. Tiekėjas, kurio pasiūlymas laimėjo, bus kviečiamas sudaryti pirkimo sutartį, nurodant laiką iki kada reikia sudaryti sutartį.

6.13. Jeigu tiekėjas, kurio pasiūlymas pripažintas laimėjusiu, raštu atsisako sudaryti Pirkimo sutartį arba iki nurodyto laiko nesudaro Pirkimo sutarties ar nepateikia konkursosąlygose nustatyto Pirkimo sutarties įvykdymo užtikrinimo (jei to reikalaujama), arba atsisako Pirkimo sutartį sudaryti Pirkimo dokumentuose nustatytomis sąlygomis, laikoma, kad jis atsisakė sudaryti Pirkimo sutartį. Tuo atveju Komisija siūlo sudaryti Pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti Pirkimo sutartį.

# **7. PASIŪLYMŲ ATMETIMO PRIEŽASTYS**

7.1. Komisija atmeta pasiūlymą, jeigu (esant bent vienam iš šių atvejų):

7.1.1. tiekėjas pateikė daugiau nei vieną pasiūlymą (atmetami visi tiekėjo pasiūlymai);

7.1.2. tiekėjas neatitiko minimalių kvalifikacijos reikalavimų;

7.1.3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;

7.1.4. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas Pirkimo objektas neatitinka reikalavimų, nurodytų techninėje specifikacijoje, ir kt.) arba tiekėjas, Pirkėjo prašymu, nekeisdamas pasiūlymo esmės, nepaaiškino savo pasiūlymo;

7.1.5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;

7.1.6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

7.1.7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;

7.1.8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.

7.2. Apie pasiūlymo atmetimą tiekėjas informuojamas per 1 (vieną) darbo dieną nuo šio sprendimo priėmimo dienos.

# **8. PIRKIMO SUTARTIES PASIRAŠYMAS**

8.1. Pirkimo sutarties sudarymo atidėjimo terminas netaikomas.

8.2. Pirkėjas, gavęs tiekėjo pretenziją, nedelsdamas sustabdo pirkimo procedūras, kol bus išnagrinėta ši pretenzija ir priimtas sprendimas. Pirkėjas negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.

8.3.Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis. Pirkėjas ne vėliau kaip per 5 darbo dienas nuo pasiūlymų eilės sudarymo, pasirašo pirkimo sutartį ir pateikia ją tiekėjui pasirašyti. Tiekėjas, kurio pasiūlymas pripažintas laimėjusiu, per 5 darbo dienas pasirašo pirkimo sutartį ir grąžina ją Pirkėjui.

8.4. Sudarant Pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos.

8.5. Pirkimo sutartis sudaroma šalims ją pasirašant.

8.6. Sutarties projektas yra šių pirkimo sąlygų priedas.

# **9. BAIGIAMOSIOS NUOSTATOS**

9.1. Tiekėjams pasiūlymų rengimo ir dalyvavimo konkurse išlaidos neatlyginamos.

9.2. Pirkėjas bet kuriuo metu iki Pirkimo sutarties sudarymo turi teisę nutraukti Pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti Pirkimo procedūras, Pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu Pirkimo procedūros nutraukiamos iki galutinio pasiūlymo pateikimo termino – visiems konkurso sąlygas ir (arba) Pirkimo dokumentus įsigijusiems tiekėjams.

# **10. PRIEDAI**

1 PRIEDAS. Techninė specifikacija;

2 PRIEDAS. Pasiūlymo forma.

*Konkurso sąlygų 1 priedas*

**GEOGRAFIŠKAI NUO ELEKTROS ENERGIJOS VARTOJIMO VIETOS NUTOLUSIO SAULĖS ŠVIESOS ELEKTROS ENERGIJOS GAMYBOS ĮRENGINIO ĮSIGIJIMO, APTARNAVIMO IR PRIEŽIŪROS PASLAUGŲ PIRKIMO**

**TECHNINĖ SPECIFIKACIJA**

**I. BENDRIEJI TECHNINIAI REIKALAVIMAI**

1. Pirkimo objektas – geografiškai nuo elektros energijos vartojimo vietos nutolusio saulės šviesos elektros energijos gamybos įrenginio (Saulės elektrinės iš nutolusių saulės elektrinės parkų) įsigijimas, jo aptarnavimo ir priežiūros paslaugos.
2. Saulės elektrinę sudaro elektros energijos iš atsinaujinančių išteklių gamybos įrenginiai (saulės šviesos energijos moduliai) ir jų generuojamai galiai priskiriami technologiniai įrenginiai įrengti iki skirstomojo tinklo operatoriaus ribų, nurodytų elektros tinklų nuosavybės ribų akte, kurie yra vientisas nedalomas objektas.
3. Pirkimo objektas į pirkimo objekto dalis neskirstomas.
4. Saulės elektrinėje sumontuota įranga turi būti nauja (nenaudota), t. y. pirmą kartą iš saulės elektrinių parko vystytojo parduodama saulės energiją naudojanti technologija, esanti elektrinių parke. Leidimas gaminti elektros energiją turi būti išduotas ne anksčiau kaip 12 mėn. iki pasiūlymų pateikimo termino pabaigos.
5. Įsigyjamos saulės elektrinės galia 800 kW.
6. Bendras saulės elektrinės efektyvumas užtikrinantis ne mažesnę kaip 950 kWh/ 1kW elektros generaciją per saulės elektrinės eksploatacijos kalendorinius metus. Tiekėjas turi pateikti su sertifikuota programa parengtą elektros energijos generacijos prognozę (Pvz.: PVSOL, PVSYST arba lygiaverte), kuria remiasi pasiūlyme teikdamas savo įsipareigojimą pagaminti jame nurodytą elektros energijos kiekį.
7. Tiekėjas po kiekvienų ataskaitinių metų pabaigos, ne vėliau kaip iki kito mėnesio, einančio po ataskaitinio laikotarpio pabaigos, 10 dienos, pateikia Užsakovui faktiškai Įrenginio pagamintos ir į elektros tinklus patiektos elektros energijos ataskaitą. Elektros energijos kiekiai matuojami ESO elektros energijos matavimo prietaisais.

**II. REIKALAVIMAI ĮRENGINIUI**

|  |  |  |
| --- | --- | --- |
| **Eil. nr.** | **Parametras** | **Reikalaujamas rodiklis** |
| **1** | **SAULĖS MODULIAI** | |
| 1.1 | Technologija | Monokristaliniai, polikristaliniai arba lygiaverčiai |
| 1.2 | Modulio paviršius | ≥ 2 mm storio grūdintas stiklas su atspindžiui atspariu (AR) sluoksniu |
| 1.3 | Modulio rėmas | Anoduoto aliuminio lydinio rėmas 30‑40 mm gylio |
| 1.4 | Jungiamosios dėžutės apsaugos klasė | ≥ IP68 |
| 1.5 | Sujungtų kabelių jungčių apsaugos klasė | ≥ IP67 |
| 1.6 | Maksimali įtampa | ≥ 1100 Vdc |
| 1.7 | Modulio efektyvumas (STC) | ≥ 20,5 % |
| 1.8 | Modulio galia, Wp (STC) | ≥ 375 |
| 1.9 | Darbinės modulio temperatūros rėžiai | Ne siauresni nei -40 – +85 °C |
| 1.10 | Galios *P*max temperatūros koeficientas | ≥ -0,35 %/°C |
| 1.11 | Modulio priekinės dalies maksimali statinė apkrova | ≥ 5400 Pa |
| 1.12 | Modulio galinės dalies maksimali statinė apkrova | ≥ 2400 Pa |
| 1.13 | Celių kiekio modulyje standartas | 60 arba 120 celių modulyje |
| 1.14 | Produkto sertifikatai | IEC 62716  IEC TS 62804 / PPP 58042B  IEC 60068-2-68 / PPP 59022A  IEC 61701  EN / IEC 61730  IEC 61215  CE sertifikatas  arba kiti lygiaverčiai standartai |
| 1.15 | Gamintojo atitiktis standartams | ISO 9001, ISO 14001, ISO 45001 arba kiti lygiaverčiai standartai |
| 1.16 | Produkto garantijos terminas | ≥ 12 metų |
| 1.17 | Efektyvumo garantijos terminas | ≥ 25 metus |
| 1.18 | Efektyvumo garantija pirmaisiais metais | ≥ 98,0 % |
| 1.19 | Efektyvumo garantija po 25 metų eksploatacijos | ≥ 84,8 % |
| 1.20 | Gamintojo garantinės sąlygos | Gamintojas garantinėse sąlygose privalo numatyti galimybę pasitelkti nepriklausomos, akredituotos trečiosios šalies patikros institucijų (pavyzdžiui, Fraunhofer ISE, TÜV Rheinland, TÜV SÜD arba kitos lygiavertės institucijos, kurios akredituotos ISO/IEC 17025 arba lygiaverčio standarto) rezultatus siekiant užtikrinti garantinius įsipareigojimus produkto ir efektyvumo garantijoms. Akredituota tarptautinė institucija gali būti pasirenkama pirkėjo nuožiūra be išankstinio gamintojo leidimo atlikti patikrą joje |
| **2** | **KEITIKLIAI** | |
| 2.1 | AC dalies nominalūs darbiniai parametrai | 230 / 400 V, 50 Hz |
| 2.2 | Darbinė aplinkos temperatūros rėžiai | Ne siauresni nei -30 – +60 °C |
| 2.3 | Nominalus keitiklio efektyvumas (Euro) | ≥ 98,3 % |
| 2.4 | Gebėjimas reguliuoti aktyviąją galią | Privaloma |
| 2.5 | Apsaugos klasė | ≥ IP66 |
| 2.6 | Gamintojo garantija | ≥ 10 metų |
| 2.7 | Sertifikatai | EN 50549-1  EN 50549-2  CE sertifikatas  Arba kiti lygiaverčiai standartai |
| 2.8 | Aušinimo tipas | Tinka tiek aktyvus, tiek pasyvus aušinimas. |
| 2.9 | Maksimalus modulių grandinių kiekis per vieną MPPT sistemą | ≤ 2 |
| 2.10 | Maksimali nuolatinės srovės įtampa | ≥ 1100 Vdc |
| **3** | **MONTAVIMO KONSTRUKCIJOS** | |
| 3.1 | Gamintojo garantija visiems komplektacijos konstrukciniams elementams | ≥ 10 metų |
| 3.2 | Metalinių komplektacijos dalių medžiagos | Aliuminio lydinys, nerūdijantis / magneliu dengtas arba karštai cinkuotas plienas |
| 3.3 | Modulių montavimo pasvirimo kampas | ≥ 10° |
| 3.4 | Suderinamumas | Siūlomos konstrukcijos privalo būti suderinamos su konkrečia stogo danga ir siūlomais moduliais |
| 3.5 | Balasto apskaičiavimo programinė įranga | Gamintojas turi pasiūlyti programinę įrangą, pritaikytą balasto plano apskaičiavimui pagal Eurokodą arba lygiavertę metodiką |

III. **REIKALAVIMAI APTARNAVIMO IR PRIEŽIŪROS PASLAUGOMS**

1. Tiekėjas Sutarties galiojimo metu teikia Paslaugas, kurios apima Saulės elektrinės ir Įrenginio eksploatavimą ir techninę priežiūrą, Saulės elektrinės draudimą, administracines išlaidas, turto valdymą, apsaugą, Saulės elektrinės savo reikmėms sunaudotos elektros energijos sąnaudų mokesčius, žemės bei nekilnojamojo turto mokesčius, Įrenginio išmontavimą ir utilizavimą, nenumatytus atvejus ir kitas paslaugas, užtikrinančias tinkamą Įrenginio (jo dalies) ir Saulės elektrinės veikimą, taip pat Įrenginio išmontavimą ir utilizavimą pasibaigus Saulės elektrinės eksploatacijos laikotarpiui.
2. Tiekėjas teikdamas Paslaugas:
   1. turi užtikrinti nepertraukiamą Saulės elektrinės, įskaitant joje esančių įrenginių, veikimą ir jos techninę priežiūrą;
   2. ne rečiau kaip 1 (vieną) kartą per kalendorinius metus Tiekėjo pasirinktu metu atlikti reguliarią Saulės elektrinės bei joje esančių įrenginių patikrą bei įvertinimą:
      1. bendrą Įrenginių funkcionalumą;
      2. ar Saulės elektrinėje neatsirado matomų įrangos pažeidimų, saulės modulių patamsėjimų, korozijos židinių, ar tinkamai funkcionuoja visa Saulės elektrinės saugumą užtikrinanti įranga;
      3. mechaninį Saulės elektrinėje esančios įrangos funkcionalumą (įskaitant tvirtinimo elementus, įrangos sujungimo ir elektros dėžutes, kištukus, techninės eksploatacijos kontrolės sistemas, vizualiai patikrinti visas sistemos dalis, kabelius);
   3. užtikrina periodinį Saulės elektrinės modulių valymą, plovimą ir Saulės elektrinės teritorijos šienavimą, kad žolė nesiektų saulės modulių, Tiekėjo pasirinktu metu bent 1 (vieną) kartą per kalendorinius metus
   4. kitos paslaugos, būtinas Saulės elektrinės bei joje esančių įrenginių eksploatavimui ir jos priežiūrai;
   5. apdraudžia Saulės elektrinę ir joje esančius įrenginius ir užtikrina, kad toks draudimas nepertraukiamai galiotų visą Sutarties terminą visoje Saulės elektrinės teritorijoje:
      1. Saulės elektrinę ir įrenginius turto draudimu (nuo gaisro, sprogimo, žaibo trenkimo, vagystės ir gamtinių jėgų, naudos gavėju nurodant Tiekėją);
      2. Tiekėjo ir Sutarčiai vykdyti pasitelktų trečiųjų asmenų civilinę atsakomybę nuo rizikų, susijusių su Paslaugų teikimu.

*Konkurso sąlygų 2 priedas*

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**UAB „Translinija“**

**PASIŪLYMAS**

***Dėl geografiškai nuo elektros energijos vartojimo vietos nutolusio saulės šviesos elektros energijos gamybos įrenginio, jo aptarnavimo ir priežiūros pirkimo***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(data)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vieta)

1. **INFORMACIJA APIE TIEKĖJĄ**

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visų dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visų dalyvių adresai/* |  |
| Juridinio asmens kodas */Jeigu dalyvauja ūkio subjektų grupė, surašomi visų dalyvių kodai/* |  |
| PVM mokėtojo kodas */Jeigu dalyvauja ūkio subjektų grupė, surašomi visų dalyvių kodai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

2. **INFORMACIJA APIE SUBTIEKĖJUS**

*(pildoma, jei tiekėjas pasitelkia subtiekėjus)*

|  |  |  |
| --- | --- | --- |
| **Eil. Nr.** | **Pirkimo sutarties dalies (pirkimo objekto dalies sutarties dalies), perduodamos vykdyti subtiekėjui, aprašymas** | **Subtiekėjo pavadinimas** (jeigu žinomas) |
| **1.** |  |  |
| **2.** |  |  |

**3. PASIŪLYMO KAINA**

3.1. Pasiūlymo kaina nurodoma užpildant pateiktą [lentelę](https://vpt.lrv.lt/uploads/vpt/documents/files/LT_versija/E_vedlys/4_convenience/Kainodarosnustatymometodikos_10_1p.pdf):

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Pirkimo objektas** | **Mato vienetas** | **Kiekis** | **Vieneto kaina, EUR be PVM\*** | **Bendra kaina, EUR be PVM\*** | **PVM EUR\*\*** | **Bendra kaina, EUR su PVM\*\*\*** |
|  | *1* | *2* | *3* | *4* | *5* | *6* | *7* |
| **1.** | **Nutolusios saulės elektrinės dalis saulės parke** | kW | 800 |  |  |  |  |
| **2.** | **Nutolusios saulės elektrinės dalies saulės parke priežiūra** | metai | 25 |  |  |  |  |
| **Pasiūlymo kaina (7 stulpelio reikšmių suma)** | | | | | | |  |

**Pasiūlymo kaina žodžiais: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\* 4 stulpelyje „Vieneto įkainis (kaina), EUR be PVM“ pateikiamas įkainis (kaina), nurodant */atsižvelgiant į pirkimo objekto specifiką ir (ar) pasirinktas kainodaros taisykles, įrašoma pvz. 4 (keturis), 2 (du)/* skaičius po kablelio.

\*\* Jei 6 stulpelis „PVM“ nepildomas, nurodomos priežastys, dėl kurių PVM nemokamas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*\*\* 7 stulpelyje „Bendra kaina, EUR su PVM“ pateikiama kaina, nurodant */atsižvelgiant į pirkimo objekto specifiką ir (ar) pasirinktas kainodaros taisykles, įrašoma pvz. 4 (keturis), 2 (du)/* skaičius po kablelio.

Į pardavimo sumą įeina visos išlaidos ir visi mokesčiai susiję su saulės parko dalies pastatymu ir perdavimu klientui.

Į metinį priežiūros įkainį įskaičiuota – valymas, šienavimas, techninė priežiūra, draudimas.

**4. Techninių reikalavimų įrangai išpildymas:**

|  |  |  |  |
| --- | --- | --- | --- |
| **Eil. nr.** | **Parametras** | **Reikalaujamas rodiklis** | **Siūlomos įrangos gamintojas, techninės charakteristikos, suteikiamas garantinis laikotarpis ir pan.**  *(tiekėjas turi nurodyti tikslius dydžius, medžiagas, pridėti ir nurodyti nuorodas į tai įrodančius dokumentus)* |
| **1** | **SAULĖS MODULIAI** | | |
| 1.1 | Technologija | Monokristaliniai, polikristaliniai arba lygiaverčiai | *[nurodoma konkreti reikšmė ir nurodą į patvirtinantį dokumentą]* |
| 1.2 | Modulio paviršius | ≥ 2 mm storio grūdintas stiklas su atspindžiui atspariu (AR) sluoksniu | *[nurodoma konkreti reikšmė ir nurodą į patvirtinantį dokumentą]* |
| 1.3 | Modulio rėmas | Anoduoto aliuminio lydinio rėmas 30‑40 mm gylio | *[nurodoma konkreti reikšmė ir nurodą į patvirtinantį dokumentą]* |
| 1.4 | Jungiamosios dėžutės apsaugos klasė | ≥ IP68 | *[nurodoma konkreti reikšmė ir nurodą į patvirtinantį dokumentą]* |
| 1.5 | Sujungtų kabelių jungčių apsaugos klasė | ≥ IP67 | *[nurodoma konkreti reikšmė ir nurodą į patvirtinantį dokumentą]* |
| 1.6 | Maksimali įtampa | ≥ 1100 Vdc | *[nurodoma konkreti reikšmė ir nurodą į patvirtinantį dokumentą]* |
| 1.7 | Modulio efektyvumas (STC) | ≥ 20,5 % | *[nurodoma konkreti reikšmė ir nurodą į patvirtinantį dokumentą]* |
| 1.8 | Modulio galia, Wp (STC) | ≥ 375 | *[nurodoma konkreti reikšmė ir nurodą į patvirtinantį dokumentą]* |
| 1.9 | Darbinės modulio temperatūros rėžiai | Ne siauresni nei -40 – +85 °C | *[pateikiama nuoroda į atitiktį patvirtinančius dokumentus]* |
| 1.10 | Galios *P*max temperatūros koeficientas | ≥ -0,35 %/°C | *[nurodoma konkreti reikšmė ir nurodą į patvirtinantį dokumentą]* |
| 1.11 | Modulio priekinės dalies maksimali statinė apkrova | ≥ 5400 Pa | *[nurodoma konkreti reikšmė ir nurodą į patvirtinantį dokumentą]* |
| 1.12 | Modulio galinės dalies maksimali statinė apkrova | ≥ 2400 Pa | *[nurodoma konkreti reikšmė ir nurodą į patvirtinantį dokumentą]* |
| 1.13 | Celių kiekio modulyje standartas | 60 arba 120 celių modulyje | *[nurodoma konkreti reikšmė ir nurodą į patvirtinantį dokumentą]* |
| 1.14 | Produkto sertifikatai | IEC 62716  IEC TS 62804 / PPP 58042B  IEC 60068-2-68 / PPP 59022A  IEC 61701  EN / IEC 61730  IEC 61215  CE sertifikatas  arba kiti lygiaverčiai standartai | *[nurodoma konkreti reikšmė ir nurodą į patvirtinantį dokumentą]* |
| 1.15 | Gamintojo atitiktis standartams | ISO 9001, ISO 14001, ISO 45001 arba kiti lygiaverčiai standartai | *[nurodoma konkreti reikšmė ir nurodą į patvirtinantį dokumentą]* |
| 1.16 | Produkto garantijos terminas | ≥ 12 metų | *[nurodoma konkreti reikšmė ir nurodą į patvirtinantį dokumentą]* |
| 1.17 | Efektyvumo garantijos terminas | ≥ 25 metus | *[nurodoma konkreti reikšmė ir nurodą į patvirtinantį dokumentą]* |
| 1.18 | Efektyvumo garantija pirmaisiais metais | ≥ 98,0 % | *[nurodoma konkreti reikšmė ir nurodą į patvirtinantį dokumentą]* |
| 1.19 | Efektyvumo garantija po 25 metų eksploatacijos | ≥ 84,8 % | *[nurodoma konkreti reikšmė ir nurodą į patvirtinantį dokumentą]* |
| 1.20 | Gamintojo garantinės sąlygos | Gamintojas garantinėse sąlygose privalo numatyti galimybę pasitelkti nepriklausomos, akredituotos trečiosios šalies patikros institucijų (pavyzdžiui, Fraunhofer ISE, TÜV Rheinland, TÜV SÜD arba kitos lygiavertės institucijos, kurios akredituotos ISO/IEC 17025 arba lygiaverčio standarto) rezultatus siekiant užtikrinti garantinius įsipareigojimus produkto ir efektyvumo garantijoms. Akredituota tarptautinė institucija gali būti pasirenkama pirkėjo nuožiūra be išankstinio gamintojo leidimo atlikti patikrą joje | *[nurodoma konkreti reikšmė ir nurodą į patvirtinantį dokumentą]* |
| **2** | **KEITIKLIAI** | | |
| 2.1 | AC dalies nominalūs darbiniai parametrai | 230 / 400 V, 50 Hz | *[nurodoma konkreti reikšmė ir nurodą į patvirtinantį dokumentą]* |
| 2.2 | Darbinė aplinkos temperatūros rėžiai | Ne siauresni nei -30 – +60 °C | *[nurodoma konkreti reikšmė ir nurodą į patvirtinantį dokumentą]* |
| 2.3 | Nominalus keitiklio efektyvumas (Euro) | ≥ 98,3 % | *[nurodoma konkreti reikšmė ir nurodą į patvirtinantį dokumentą]* |
| 2.4 | Gebėjimas reguliuoti aktyviąją galią | Privaloma | *[pateikiama nuoroda į atitiktį patvirtinančius dokumentus]* |
| 2.5 | Apsaugos klasė | ≥ IP66 | *[nurodoma konkreti reikšmė ir nurodą į patvirtinantį dokumentą]* |
| 2.6 | Gamintojo garantija | ≥ 10 metų | *[nurodoma konkreti reikšmė ir nurodą į patvirtinantį dokumentą]* |
| 2.7 | Sertifikatai | EN 50549-1  EN 50549-2  CE sertifikatas  Arba kiti lygiaverčiai standartai | *[pateikiama nuoroda į atitiktį patvirtinančius dokumentus]* |
| 2.8 | Aušinimo tipas | Tinka tiek aktyvus, tiek pasyvus aušinimas. | *[pateikiama nuoroda į atitiktį patvirtinančius dokumentus]* |
| 2.9 | Maksimalus modulių grandinių kiekis per vieną MPPT sistemą | ≤ 2 | *[nurodoma konkreti reikšmė ir nurodą į patvirtinantį dokumentą]* |
| 2.10 | Maksimali nuolatinės srovės įtampa | ≥ 1100 Vdc | *[nurodoma konkreti reikšmė ir nurodą į patvirtinantį dokumentą]* |
| **3** | **MONTAVIMO KONSTRUKCIJOS** | | |
| 3.1 | Gamintojo garantija visiems komplektacijos konstrukciniams elementams | ≥ 10 metų | *[nurodoma konkreti reikšmė ir nurodą į patvirtinantį dokumentą]* |
| 3.2 | Metalinių komplektacijos dalių medžiagos | Aliuminio lydinys, nerūdijantis / magneliu dengtas arba karštai cinkuotas | *[nurodoma konkreti reikšmė ir nurodą į patvirtinantį dokumentą]* |
| 3.3 | Modulių montavimo pasvirimo kampas | ≥ 10° | *[nurodoma konkreti reikšmė ir nurodą į patvirtinantį dokumentą]* |
| 3.4 | Suderinamumas | Siūlomos konstrukcijos privalo būti suderinamos su konkrečia stogo danga ir siūlomais moduliais | *[pateikiama nuoroda į atitiktį patvirtinančius dokumentus]* |
| 3.5 | Balasto apskaičiavimo programinė įranga | Gamintojas turi pasiūlyti programinę įrangą, pritaikytą balasto plano apskaičiavimui pagal Eurokodą arba lygiavertę metodiką | *[pateikiama nuoroda į atitiktį patvirtinančius dokumentus]* |

**5. SU PASIŪLYMU PATEIKIAMI DOKUMENTAI**

|  |  |  |
| --- | --- | --- |
| **Eil. Nr.** | **Dokumento pavadinimas** | **Lapų skaičius** |
| **1.** |  |  |
| ... |  |  |

**6. KONFIDENCIALI INFORMACIJA**

|  |  |
| --- | --- |
| **Eil. Nr.** | **Pateikto dokumento pavadinimas**  **(nurodomi visi dokumentai )** |
| **1.** |  |
| ... |  |

Pasirašydamas šį pasiūlymą, tvirtintu, kad:

1. sutinku su visomis pirkimo dokumentuose nustatytomis sąlygomis;
2. pasiūlyme pateikti duomenys yra tikri;
3. Pasiūlymas galioja iki 2022 m. \_\_\_\_\_\_\_\_\_\_\_\_ d. imtinai, bet ne trumpiau kaip 90 dienų nuo pasiūlymo pateikimo termino pabaigos;
4. Patvirtiname, jog šį pasiūlymą pripažinus laimėjusiu sudarysime Pirkimo sutartį mūsų pasiūlyme nurodytomis kainomis.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |